Théodore Monbeig

Jean Théodore Monbeig-Andrieu (født 22. oktober 1875 i Salies-de-Béarn i Frankrike, død 12. juni 1914 i tibetanske Litang i det som senere ble del av provinsen Sichuan i Kina) var en fransk katolsk misjonær og botaniker som innsamlet planter for Paris Muséum national d'histoire naturelle i Paris fra det området han var misjonær, det nordlige Yunnan i Kina. Han samlet også sommerfugler for Charles Oberthur.

Théodore Monbeig ble presteviet for Det parisiske ytremisjonsselskap og sendt til den tibetanske del av Yunnan i 1899. Han assisterte fader Jules Dubernard som ble myrdet i 1905 i Tse-kou med andre kolleger. Fader Jean-André Soulié ble også drept under et lamaopprør den gang.

Fader Monbeig flyttet deretter til det sikrere Cizhong med sine sognebarn. Han studerte de tibetanske dialekter (som lo lo), og bygde en kirke i landsbyen Cizhong (dedisert til Jesu Hellige Hjerte) og grunnla et konvent for unge tibetanske kvinner og utdannet dem til landsbylærerinner. Han viet sin fritid til innhøsting av planter i fjellene. Han reiste også med engelske botanikere, of noen av deres funn ble sendt til Kew i London.

Han ble myrdet ved fjellet Ngaraba nær Litang på vei til en misjonsstasjon der, av tibetanske ryttere under ledelse av  Lozong Daoua.

Mer enn 20 specier ble oppkalt etter ham, som gor eksempel Deutzia monbeigii W.W.Sm. og Cornus monbeigii Hemsl.

Referanser

Litteratur 
J.H. Barnhart (1965) Biographical Notes Upon Botanists'''', 2:504
E.H.M. Cox (1945), Plant Hunting in China'' : 120

Personer fra departementet Pyrénées-Atlantiques
Franske botanikere
Katolske misjonærer
Franske misjonærer
Misjonærer i Kina
Misjonærer i Tibet
Katolske misjonærer i Sichuan
Medlemmer av Det parisiske misjonsselskap